ຫວຽດນາມມານະພະຍາຍາມພ້ອມກັບບັນດາປະເທດກໍ່ສ້າງປະຊາຄົມອາຊຽນໃຫ້ໝັ້ນຄົງເຂັ້ມແຂງ
ທ່ານນາຍົກລັດຖະມົນຕີໄດ້ເຂົ້າຮ່ວມວາລະປະຊຸມກ່ຽວກັບ
“ສີສັນຂະແໜງປະດິດສ້າງອາຊຽນ”
(ພາບ: TTXVN)
ຕອນບ່າຍວັນທີ 20/01, ໃນຂອບເຂດກອງປະຊຸມ WEF Davos, ທ່ານນາຍົກລັດຖະມົນຕີໄດ້ເຂົ້າຮ່ວມ 2 ວາລະປະຊຸມກ່ຽວກັບ “ແບບແຜນອາຊຽນໃນໂລກຖືກແບ່ງອອກ” ແລະ “ສີສັນຂະແໜງປະດິດສ້າງອາຊຽນ”; ຕ້ອນຮັບທ່ານເລຂາທິການໃຫຍ່ອົງການຮ່ວມມື ແລະ ພັດທະນາເສດຖະກິດ (OECD) Angel Gurria ແລະ ປະທານອົງການສົ່ງເສີມການຄ້າຍີ່ປຸ່ນ (JETRO) Hiroyuki Ishige. ທີ່ບັນດາວາລະປະຊຸມກ່ຽວກັບອາຊຽນ, ທ່ານນາຍົກລັດຖະມົນຕີ ຫງວຽນຊວນຟຸກ ຖືວ່າ, ອາຊຽນ ຕ້ອງປະຕິບັດວິວັດການປະຊາຄົມເສດຖະກິດອາຊຽນ, ຍາດແຍ່ງບັນດາສັນຍາການຄ້າເສລີ (FTA) ໃຫ້ເປັນຢ່າງດີ ສຳລັບບັນດາຄູ່ຮ່ວມມືເພື່ອສ້າງກາລະໂອກາດດຶງດູດການລົງທຶນ, ການຄ້າເຂົ້າພາກພື້ນ; ຢືນຢັນວ່າ, ຫວຽດນາມ ປະກອບສ່ວນສຳຄັນ ແລະ ມີຄວາມຮັບຜິດຊອບເຂົ້າໃນການປັບປຸງຄວາມສາມັກຄີ ແລະ ຄວາມເຫັນດີເຫັນພ້ອມຂອງອາຊຽນ, ມານະພະຍາຍາມພ້ອມກັບບັນດາປະເທດອາຊຽນ ກໍ່ສ້າງປະຊາຄົມອາຊຽນ ໃຫ້ໝັ້ນຄົງເຂັ້ມແຂງ.
ທີ່ການຕ້ອນຮັບທ່ານເລຂາທິການໃຫຍ່ OECD, Angel Gurria, ທ່ານນາຍົກລັດຖະມົນຕີ ປາດຖະໜາວ່າ 2 ຝ່າຍຈະສືບຕໍ່ເສີມຂະຫຍາຍການຮ່ວມມືແບບພິເສດໃນບັນດາຂົງເຂດຄື: ກະສິກຳ, ການຮັບມືກັບການປ່ຽນແປ່ງຂອງດິນຟ້າອາກາດ, ອຸດສາຫະກຳ ເຕັກໂນໂລສູງ…. ທ່ານນາຍົກລັດຖະມົນຕີສະເໜີໃຫ້ OECD ສົມທົບກັນ ແລະ ໜູນຊ່ວຍຫວຽດນາມ ຈັດຕັ້ງປີ APEC 2017.
ທີ່ການຕ້ອນຮັບປະທານ JETRO, ທ່ານນາຍົກລັດຖະມົນຕີ ປາດຖະໜາວ່າ, JETRO ຈະເສີມຂະຫຍາຍບົດບາດເປັນຂົວເຊື່ອມຕໍ່ລະຫວ່າງ 2 ປະເທດຢ່າງມີປະສິດທິຜົນກວ່າອີກ, ປະກອບສ່ວນຊຸກຍູ້ການພົວພັນຄູ່ຮ່ວມມືໃຫ້ເລິກເຊິ່ງ, ກວ້າງຂວາງລະຫວ່າງຫວຽດນາມ - ຍີ່ປຸ່ນ ໃຫ້ນັບມື້ນັບພັດທະນາຢ່າງດີງາມ. ທ່ານປະທານ JETRO, Hiroyuki Ishige ໄດ້ແບ່ງປັນຢາກຍູ້ແຮງການຮ່ວມມືດ້ານເສດຖະກິດ - ການຄ້າລະຫວ່າງ 2 ປະເທດກວ່າອີກ.
(ແຫຼ່ງຄັດຈາກ VOV)